Catherine Beaunez

Catherine Beaunez (Juigné-sur-Sarthe, 1953) Frantziako prentsa marrazkilaria eta komikigilea da. Bere lanetan ohiko gaiak ditu feminismoa eta emakumeen egoera.

 Biografia 
Catherine Beaunez Juigné-sur-Sarth-en jaio zen 1953an. Arte aplikatuak ikasi zituen, eta, gero, 20 urte zituelarik, marrazkilari lanean hasi zen, arlo horretan emakumearen presentzia oso urria zen garai batean.. Beaunezek, bere lanbidean, Jean-Marc Reiser, Georges Wolinski eta Claire Bretécher-en eragina aitortu du. 

Beaunezen ibilbide profesionalean, Le Monde, Le Nouvel Observateur, Le Point, Marianne, L'Humanité, Libération, La Croix, Charlie Hebdo eta beste aldizkari eta egunkari batzuetan kolaboratu du.  Beaunezek feminista dela adierazten du, eta bere lanean behin eta berriz agertzen  da emakumearen egoeraren gaia. Egileak gizonek eta emakumeek politikan izaten dituzten harremanei buruz egin dituen marrazkiak gaitzetsiak izan dira behin baino gehiagotan, «kontsensu orokorretik kanpo» («non consensuels») omen direlako..

1995ean, bere lanak ikusgai jarri ziren Les femmes et la politique izeneko erakusketan Épinal-eko Fête des Images jaialdian.. 2007an, Femmes d'histoire mahai-inguruan parte hartu zuen gaiari buruzko bere marrazkiak zuzenean eginez.. 2019an, parte hartu zuen bere marrazkiekin emakumeen eskubideei buruzko «Rencontres crayonnées» jardunaldietan. 

Beaunezek zenbait album sortu ditu, hala nola Mes partouzes komiki saila, Vive la carotte !, Je suis une nature, Liberté chérie. 2000. urtean On les aura ! albuma argitaratu zuen, politikagintzako parekidetasunari buruzko komikia.. 2018an, bere kontu, J’avais 15 ans en 68 argitaratu zuen.. 2020an, berriz ere egilearen kontu, On baise? (Larrutan egingo?) argitaratu zuen (La folle du logis); bertan azaldu zuen “bere konfinamendua, umorez kontaturik, eta gizon eta emakumeen arteko harremanen ikuspegi gordin eta feminista” eman zuen.. 2021ean, Artémisia sariaren epaimahaiak Coup de chapeau aipamena eman zion, egileak berak autoeditatu eta banaturiko album horrengatik.

 Lanak 

 Mes partouzes, Glénat, 1984  ; berrargitaratua J'ai Lu BD 1987  ; alemanerara itzulia (BNF 35015995)
 Vive la Carotte !, Glénat, 1987  ; alemanerara itzulia (BNF 34953259)
 Je suis une nature, Glénat, 1988  ; berrargitaratua J'ai Lu BD, 1989  ; alemanerara itzulia (BNF 35068585)
 Liberté chérie, L'Écho des savanes / Albin Michel, 1992 
 On les aura !, Roselyne Bachelot-Narquin eta Dominique Voynet-en hitzaurrea, Au diable Vauvert, 2000 
 Les avocats : description romancée d'une confrérie confidentielle, Éd. Romy Lopss, 2010 
 (Parte hartzea) Marie Moinard eta beste batzuk. En chemin elle rencontre... 3 : Les artistes se mobilisent pour l'égalité femme-homme, Vincennes/Paris, Des ronds dans l'O / Amnesty International, 2013ko otsaila, 84 or. (ISBN 978-2-917237-46-5)
 Les copains de Julien, Dominique Dimey-ren testuak, Les Éditions des Braques, 2015 
 J'avais 15 ans en Mai 68, autoedizioa, 2018
 On baise ?, autoedizioa / La folle du logis, 2020

 Sariak 

 2018 :  Martelles saria Saint-Just-le-Martel-eko Salon du dessin d’humour jaialdian.
 2021 : prix Artémisia : mention Coup de chapeau izendapena On baise ? albumagatik.

 Erreferentziak 

 Bibliografia 
 .
 .
 .
 .
 .
 .

 Kanpo estekak 
 Webgune ofiziala
 BD Gest
 Babelio
 Cartooning for Peace
 France 3 Nouvelle Aquitaine, «Exposition Catherine Beaunez à Limoges», YouTube, 2019ko urtarrilaren 17a.

Kategoria:1953ko jaiotzak
Kategoria:Wikipedia:Autoritate kontrola duten artikuluak
Kategoria:Frantziako feministak
Kategoria:Frantziako emakumeak
Kategoria:Emakume marrazkilariak
Kategoria:Emakume komikigileak